
PËR MBAJTJEN E REFERENDUMIT TË PËRGJITHSHËM PËR MIRATIMIN E TRE PROJEKT-AKTEVE TË INTEGRIMIT 

Në mbështetje të nenit 78 dhe të nenit 150 paragrafi i dytë të Kushtetutës, me propozimin e më shumë se një të pestës së deputetëve,

KUVENDI 
I REPUBLIKËS SË SHQIPËRISË

VENDOSI:

I. Mbajtjen e referendumit të përgjithshëm për miratimin e tre projekt-akteve të mëposhtme:
- Projektligji “Për disa ndryshime dhe shtesa në ligjin nr. 8588, datë 15.3.2000 “Për organizimin dhe funksionimin e Gjykatës së Lartë të Republikës së Shqipërisë”, sipas tekstit bashkëlidhur.
- Projektligji “Për nëpunësin civil”, sipas tekstit bashkëlidhur.

- Projektvendimi “Për disa shtesa dhe ndryshime në vendimin nr. 166, datë 16.12.2004 “Për miratimin e Rregullores së Kuvendit të Republikës së Shqipërisë”, të ndryshuar”, sipas tekstit bashkëlidhur.

II. Ky vendim, kërkesa e deputetëve nismëtarë dhe dokumentacioni parlamentar për këto tre projekt-akte të paraqiten në Komisionin Qendror të Zgjedhjeve, me qëllim vijimin e procedurave ligjore për mbajtjen e referendumit të përgjithshëm.
III. Ky vendim hyn në fuqi menjëherë.

KRYETARE
Jozefina Topalli (Çoba)

Miratuar në datën 4.3.2013
